paragraph_text: Osnovan je siječnja 1996. godine. Osnivači su bili duhovni entuzijasti iz crnogorskog gradića Bara, gdje list i izlazi. Među osnivačima i prvim novinarima je bio i kasniji pomoćnik ministra vjera za katoličku vjeroispovijed u Vladi Crne Gore, Vladimir Marvučić. Krenuo je s izlaženjem nakon što su ga, od strane lokalnih crkvenih vlasti, odobrili nadbiskup Petar Perkolić i uz pomoć časnih sestara. List je dobio ime po svecu svetom Nikoli. Nekoliko je bilo razloga za to: sveti Nikola je zaštitnik barske župne crkve, a njemu je u Baru i barskoj okolici posvećen veliki broj crkava, i katoličkih i pravoslavnih.